**OLTÁSI IDŐPONTFOGLALÁS**

Tájékoztatjuk Önöket, hogy 2021. április 23-án megnyílt az **online oltási időpontfoglaló** felület.

**Mindenki, akit még nem oltottak be és érvényes regisztrációval rendelkezik tud interneten időpontot foglalni az oltására.**

**Az online időpontfoglaló elérhetősége:** [**www.eeszt.gov.hu**](http://www.eeszt.gov.hu)

(Elektronikus Egészségügyi Szolgáltatási Tér lakossági portálja).

**Az időpontfoglalót a kórházi oltópontokon történő oltásokra lehet használni.**

Az időpontfoglalóban **jelenleg április 26. hétfő, 27. kedd, 28. szerda napokra** lehet oltási időpontokat foglalni a **Sinopharm vakcinával történő oltásokra**.

**Az időpontfoglaló kezelése:**

* A TAJ-szám és születési dátum megadásával tudnak belépni a regisztráltak.
* Ezt követően kiválaszthatják, hogy
* melyik napon,
* hány órakor,
* melyik településen,
* melyik kórházi oltóponton szeretnék megkapni az oltást.

A regisztráció menetéről készült tájékoztató videó elérhető a Felső-Szabolcsi Kórház Facebook oldalán is (<https://www.facebook.com/kisvardakorhaz>).

**Fontos! Mindenki csak egy foglalást tud végezni és a véglegesített foglalása már nem módosítható.**

A regisztrált az időpontfoglalásról visszaigazoló emailt, az oltás előtti nap emlékeztető emailt kap.

**Kérjük, hogy aki a megadott három nap valamelyikén szeretne oltást kapni, az mielőbb foglalja le az időpontot, és a lefoglalt időpontban pontosan jelenjen meg oltásra!**

Az oltásra vigye magával a személyi igazolványát, a TAJ-kártyát, a kitöltött és kinyomtatott hozzájáruló nyilatkozatot, és lehetőleg a kinyomtatott foglalás visszaigazolást.

**Kérjük a regisztráltakat, hogy ha már foglaltak online időpontot és a háziorvosuk is hívja őket oltásra, akkor jelezzék a háziorvosnak, hogy már van időpontjuk kórházi oltópontos oltásra!**

**Így a háziorvos másnak tudja felajánlani a vakcinát.**

Kisvárda, 2021. április 23.